Kaks viimast sessiooni sisaldasid Kirk Pepperdine loengut, kuidas võidelda latency vastu ja Ebehard Wolff'i ülevaadet põhilistest vigadest, mida Javas kirjutades tehakse. Esimese mehe jutt oli võib-olla liiga spetsiifiline ja huvitav miljonite kasutajatega rakenduste haldajatele, säästmaks protsessimise aega. Põhimõtteliselt rääkis Kirk, kuidas objektid Java heapis liiguvad ja kuidas vältida  seda, et nad ei satuks kusagile sügavustesse ning ei ahnitseks mälu ega kutsuks esile GC'it. Ebehard rääkis aga suhteliselt teada-tuntud juttu, et Javas tehakse tihti vigu veahalduse, DAO'de disainiga, sõltuvustega ülepingutamisega ning mäluleketega. Tema pakutud lahendused sisaldasid enamuses Springi, samas mõned lahendused oleks võinud natuke elegantsemad olla.